सह सरकार्यवाह डॉ. कृष्ण गोपाल बोले- भारत पड़ोसी का धर्म निभाए
Rashtriya Swayamsevak Sangh (RSS) Joint Secretary Krishna Gopal - आरएसएस के संयुक्त महासचिव कृष्ण गोपाल ने गुरुवार को कहा कि खाद्य संकट से निपटने में मदद के लिए भारत पाकिस्तान को गेहूं भेज सकता है।
पाकिस्तान की आर्थिक तंगी पर संघ ने सरकार को पड़ोसी धर्म निभाने की सलाह दी है। संघ के सह सरकार्यवाह डॉ. कृष्ण गोपाल ने गुरुवार को कहा कि पाकिस्तान की भुखमरी के दौरान भारत उन्हें 10-20 टन गेहूं भेज सकता है। डॉ. कृष्ण गोपाल फिल्म प्रोड्यूसर इकबाल दुर्रानी के दिल्ली में हो रहे प्रोग्राम में बोल रहे थे। इस मौके पर संघ के वरिष्ठ प्रचारक इंद्रेश कुमार भी मौजूद थे।
पाकिस्तान के हालात पर सह सरकार्यवाह डॉ. कृष्ण गोपाल ने कही 3 बातें...
1. 70 साल पहले हमारे साथ ही थे
कृष्ण गोपाल ने कहा, 'पाकिस्तान में आटा 250 रुपए किलो हो गया है। हमें दुख होता है। हम उन्हें आटा भेज सकते हैं। भारत तो 25-50 लाख टन गेहूं भी उन्हें दे सकता है, लेकिन वो मांगते ही नहीं है। 70 साल पहले वो हमारे साथ ही थे।'
2. पाकिस्तान लड़ता है फिर भी हम चाहते हैं वो सुखी हो
उन्होंने कहा, 'पाकिस्तान हमसे लड़ता रहा है। भारत से 4 युद्ध लड़ चुका है। हमला पाकिस्तान ही करता है। वो दिन-रात हमें अपमानित करते हैं फिर भी हम चाहते हैं कि वो सुखी हों।'
3. पाकिस्तान मांगता नहीं, पर हमें गेहूं भेज देना चाहिए
सह सरकार्यवाह ने कहा, 'दोनों देशों के बीच इस दूरी का क्या फायदा है। हम तो चाहते हैं कि उनके यहां पर कोई कुत्ता भी भूखा ना रहे। हम सर्वे भवन्तु सुखिन: में भरोसा करने वाले देश हैं। पाकिस्तान हमसे मांग नहीं रहा है, लेकिन भारत को गेहूं भेज देना चाहिए। भारत की धरती पर कोई भी व्यक्ति भले वह जैन, सिख, वैष्णव, आर्य समाजी हो, वो सर्वे भवंतु सुखिन: के बिना अधूरा है।'
पाकिस्तान की बदहाली से जुड़ी ये खबरें भी पढ़ें...
जयशंकर बोले- मुश्किलों के लिए PAK खुद जिम्मेदार, मदद देने से पहले अपने लोगों की राय जानेंगे
विदेश मंत्री एस जयशंकर ने गुरुवार को कहा कि पाकिस्तान अपनी मुश्किलों के लिए खुद जिम्मेदार है। एक प्रोग्राम के दौरान फॉरेन मिनिस्टर ने कहा- अगर आप टेररिज्म इंडस्ट्री चलाएंगे तो इस तरह की बड़ी दिक्कतें तो आएंगी ही। जहां तक उसको मदद देने का सवाल है तो हम सबसे पहले ये देखेंगे कि भारत के लोग इस बारे में क्या सोचते हैं। पूरी खबर पढ़ें...
पाकिस्तान के रक्षा मंत्री बोले- मुल्क दिवालिया हुआ:ख्वाजा आसिफ ने कहा- IMF भी हमें नहीं बचा सकता
पाकिस्तान के रक्षा मंत्री ख्वाजा मोहम्मद आसिफ ने कहा कि पाकिस्तान पहले ही दिवालिया चुका है। हम सब एक डिफॉल्ट हो चुके देश में रह रहे हैं। पाकिस्तान की आर्थिक तंगी को लेकर रक्षा मंत्री ने यहां तक कह दिया कि अब IMF भी हमारी मदद नहीं कर सकता है। हमें खुद ही इसका समाधान ढूंढना होगा। पूरी खबर पढ़ें...
पाकिस्तान के PM-मंत्री नहीं लेंगे सैलरी:शाहबाज बोले- बिजली, पानी और गैस का बिल खुद भरें; ताकतवर फौज पर खामोशी
दिवालिया होने की कगार पर खड़े पाकिस्तान को बचाने की आखिरी कोशिश शुरू हो गई है। प्रधानमंत्री शाहबाज शरीफ ने बुधवार रात सरकारी खर्च में जबरदस्त कटौती से जुड़े अहम ऐलान किए। कहा- मैं और कैबिनेट के बाकी मिनिस्टर्स सैलरी नहीं लेंगे। तमाम केंद्रीय मंत्री बिजली, पानी, गैस और टेलिफोन के बिल जेब से भरेंगे। पूरी खबर पढ़ें...
मोदी को प्रधानमंत्री बनाना चाहते हैं पाकिस्तानी, VIDEO वायरल:बोले- हम उनकी सरकार में रहने को तैयार
पाकिस्तानी यूट्यूबर सना अमजद का एक वीडियो वायरल हो रहा है, जिसमें एक पाकिस्तानी नागरिक भारत के प्रधानमंत्री नरेंद्र मोदी की तारीफ करता हुआ नजर आ रहा है। यह शख्स कहता है कि नरेंद्र मोदी पाकिस्तान के प्रधानमंत्री होते तो वहां की जनता भी सही दामों पर चीजें खरीद पा रही होती। पूरी खबर पढ़ें...